**SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK**

**…/2017. (…...) önkormányzati rendelete**

**a közterület használatának szabályairól szóló 2/2011. (I. 31.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A közterület használatának szabályairól szóló 2/2011. (I. 31.) önkormányzati rendelet (a továbbiakban: Rendelet) 6. § (1) bekezdés e) pontja helyébe a következő rendelkezés lép:

*(Nem köthető közterület-használati szerződés:)*

„e) A vásárcsarnok környezetében (Hunyadi u. – Szent Márton utca páros oldala – Barátság utca, Bercsényi utca, Nádor utca által bezárt terület) kereskedelmi vagy ipari tevékenység – kivéve fenyőfa, virág, koszorú és mécses árusítás – céljára a 25/A. §-ban foglaltak szerint.”

**2. §**

A Rendelet 10. §-a a következő (6)-(7) bekezdéssel egészül ki:

„(6) A nyitható-csukható védőtetővel vagy ernyőszerkezettel lehatárolt vendéglátó előkert esetében a tényleges üzemeltetésre tekintet nélkül a kihelyezés időtartamára a 4. melléklet 9. ab.) pontjában meghatározott díjat kell fizetni a nyitott állapotban elfoglalt terület után.

(7) Vendéglátó előkert részeként kihelyezett, az előkert elbontása után a közterületen lévő, városképi követelményeknek megfelelő dísznövény vagy dísznövény elhelyezésére szolgáló edényzet elhelyezésére a 4. melléklet 9. ac.) pontjában meghatározott díjat kell fizetni.”

**3. §**

A Rendelet 17. § (3) bekezdése helyébe a következő rendelkezés lép:

„(3) Tilos a 6. § (1) bekezdés j) pontban meghatározott járművet, továbbá üzemképtelen, vagy a közúti közlekedésben való részvételre alkalmatlan járművet főútvonalon, járdán, járdaszigeten, erdőben, zöldterületen, egyéb közterületen tárolni.”

**4. §**

A Rendelet 18. §-a helyébe a következő rendelkezés lép:

„**18.§**

Azt a 6. § (1) bekezdés j.) pontjában és 17. § (3) bekezdésében meghatározott járművet, amelynek tulajdonosa egyelőre ismeretlen, illetve amelyet tulajdonosa (üzemben tartója) a 17. § (3) bekezdésben meghatározott tilalom ellenére tárol a közterületen, a rendőrség, illetve a közterület-felügyelet által az értesítés elhelyezésétől számított 10 napos határidő leteltét követően a rendőrség, valamint a közterület-felügyelet a jármű tulajdonosa (üzemben tartója) költségére és veszélyére, az e célra kijelölt helyre külső közreműködő bevonásával elszállítathatja. Az elszállított jármű közterületen történő ismételt tárolása csak üzemképes, forgalomra alkalmas állapotban történhet.”

**5. §**

A Rendelet 21. § (1) bekezdése helyébe a következő rendelkezés lép:

„(1) A közterület-használati díjat legfeljebb 3 havi közterület-használat esetén a szerződés megkötésével egyidejűleg egy összegben, csekken, pénztári befizetéssel vagy átutalással kell megfizetni. A 3 hónapot meghaladó időtartamú közterület-használat esetén a közterület-használati díjat a szerződés megkötésével egyidejűleg, egy összegben, illetve részletfizetés esetén az első részletet a szerződés megkötésével egyidejűleg, a többi részletet pedig előre, a tárgyhót megelőző hónap 15. napjáig csekken, pénztári befizetéssel vagy átutalással kell megfizetni. A közterület-használati díj meg nem fizetése esetén a közterület igénybevétele jogosulatlannak minősül és annak jogkövetkezményeit vonja maga után.”

**6. §**

A Rendelet „Mentesség a közterület-használati díj fizetése alól” alcíme a következő 25/A. §-sal egészül ki:

„25/A. §

1. A rendelet 6. § (1) bekezdés e) pontjában meghatározott termékek vonatkozásában a Szombathely Városi Vásárcsarnok (a továbbiakban: Vásárcsarnok) épülete előtti 6615/26 hrsz-ú közterület vonatkozásában a kereskedelmi tevékenységek végzésének feltételeiről szóló 210/2009. (IX.29.) Korm. rendelet 12. § (2) bekezdésében felsorolt feltételekkel a közterület hasznosítása a Vásárcsarnok üzemeltetőjét illeti meg.
2. A Vásárcsarnok üzemeltetőjének az (1) bekezdésben meghatározott területre nem kell közterület-használati díjat fizetnie.”

**7. §**

A Rendelet 4. melléklete helyébe az 1. melléklet lép.

**8. §**

Hatályát veszti a Rendelet 10. § (1) bekezdésében az „A dísznövények kihelyezése díjmentes.” szövegrész.

**9. §**

Ez a rendelet 2017. április 15. napján lép hatályba.

 **/: Dr. Puskás Tivadar :/ /: Dr. Károlyi Ákos :/**

 **polgármester jegyző**

**1. melléklet a …/2017. (……) önkormányzati rendelethez**

„**4. melléklet a 2/2011. (I.31.) önkormányzati rendelethez**

|  |  |  |  |  |  |  |
| --- | --- | --- | --- | --- | --- | --- |
| **Sor-****szám** | **Közterület-használat jogcíme** | **1. körzet közterület****használati díja** | **2. körzet közterület****használati díja** | **3. körzet közterület használati díja** | **4. körzet közterület****használati díja** |  |
| 1**.** | Alapvető élelmiszert árusító építmény | - | 485,- | 370,- | 260,- | Ft/m2/hó |
| 2**.** | Árusító építmény:- vendéglátó- egyéb | - | 875,- | 660,- | 485,- | Ft/m2/hó |
| - | 545,- | 405,- | 330,- | Ft/m2/hó |
| 3**.** |  |  |  |  |  |  |
| Hatályon kívül helyezve |
| 4. a.) | Üzlet előtti árubemutató (alkalmi) | 160,- | 135,- | 75,- | 55,- | Ft/m2/nap |
| b.) | Üzlet előtti árubemutató (folyamatos) | 1470,- | 1325,- | 1105,- | 875,- | Ft/m2/hó |
| Megjegyzés: a várost népszerűsítő kiadványok, térképek, képeslapok max. 1m2-nyi területen történő bemutatása ingyenes |
| 5. a.) | Építési terület állványozása, anyagtárolás, mobil WC, hulladékgyűjtő konténer, felvonulási konténer elhelyezése | 575,- | 365,- | 180,- | 115,- | Ft/m2/hó |
| b.) | Fizető-parkolóhelyen állványozás, építőanyag-tárolás gépkocsi nélkül | 575,- | 365,- | 180,- | 115,- | Ft/m2/hó |
| c.) | Fizető-parkolóhelyen építőanyag-tárolás gépkocsiból | A közterület-használati díj összege a fizetőparkolók működésének és igénybevételének rendjéről szóló 21/2012. (V.10.) önkormányzatirendeletben foglalt parkolási övezetekben érvényes parkolási óradíjjal kerül megállapításra. |
| 6.) | Zöldség, gyümölcs, virág árusítás | 1765,- | 875,- | 545,- | 440,- | Ft/m2/hó |
| 7.) | Alkalmi árusítás: - egyéb (koszorú,léggömb, kukorica, gesztenye, magvak, vattacukor, cukorka, jégkrém, ásványvíz, üdítő, kávé, tej, csomagolt édességek) | 875,- | 440,- | 440,- | 440,- | Ft/m2/nap |
| - fenyőfa | - | 110,- | 110,- | 110,- | Ft/m2/nap |
| 8.) | Mozgó bolt  | - | - | 1400,- | 1400,- | Ft/gk/nap |
| 9. a.)aa.) | Vendéglátó előkert - elő- és utószezon | 440,- | 295,- | 220,- | 145,- | Ft/m2/hó |
| - főszezon | 840,- | 485,- | 385,- | 280,- | Ft/m2/hó |
| ab.) | Nyitható-csukható védőtetővel vagy ernyőszerkezet-tel lehatárolt vendéglátó előkert | 840,- | 485,- | 385,- | 280,- | Ft/m2/hó |
| ac.) | Vendéglátó előkert részeként kihelyezett, az előkert elbontása után a közterületen lévő, városképi követelmények-nek megfelelő dísznövény vagy dísznövény elhelyezésére szolgáló edényzet | 220,- | 150,- | 110,- | 75,- | Ft/m2/hó |
| b.) | Fagylalt  | 1680,- | 1030,- | 805,- | 660,- | Ft/m2/hó |
| 10.) | Hatályon kívül helyezve |
| 11.) | Közterületbe 20 cm-en túl benyúló kirakatszekrény, előlépcső, rámpa,közterületen álló postaláda | 575,- | 315,- | 135,- | 135,- | Ft/m2/hó |
| 12.) | Taxiállomás használat  | - | 7600,- | 7600,- | 7600,- | Ft/gk/év |
| 13.) | hatályon kívül |  |  |  |  |  |
| 14.) | Kiállítás, vásár, szilveszteri rendezvény  | 1050,- | 735,- | 525,- | 315,- | Ft/m2/nap |
| 15.) | Könyves stand  | 1955,- | 875,- | 735,- | 440,- | Ft/m2/hó |
| 16.) | Mutatványos tevékenység  | - | - | 1050,- | 1050,- | Ft/m2/nap |
| 17.) | Hírlap árusító stand  | 2500,- | 1250,- | 1030,- | 660,- | Ft/m2/hó |
| 18. a.) | A mozgóképről szóló 2004. évi II. törvényben foglalt filmforgatásnak és filmalkotásnak nem minősülő videó, hang-, valamint tv-felvétel | Eseti megállapodás szerint |
| b.) | Hatályon kívül helyezve |
| 19. a.) | Egyes létesítményhez bérelt parkolóhely a parkolásgazdál-kodásba be nem vont területen | - | - | 92400,- | 47250,- | Ft/db/év |
| b.) | Egyes létesítményhez bérelt rakodóhely a parkolásgazdál-kodásba be nem vont területen  | - | - | 92400,- | 47250,- | Ft/db/év |
| c.) | Egyes rendezvények-hez bérelt parkolóhely | - | 680,- | 420,- | 420,- | Ft/db/nap |
| 20.) | Kulturális tevékenység, alkalmi rendezvény, utcazene | 460,- | 300,- | 150,- | 150,- | Ft/m2/nap |
| 21.) | Hatályon kívül helyezve |
| 22.) | Tájékoztató osztás, egyéb máshova nem sorolható rendezvény - standos formában  | 940,- | 840,- | 735,- | 735,- | Ft/m2/nap |
| - mobil formában | 1050,- | 940,- | 840,- | 840,- | Ft/fő/nap |
| 23.) | Közműhasználati hozzájárulás  - 6 Amperig 3.000,- Ft/nap - 6-25 Amperig 5.000,- Ft/nap - 25 Amper felett 10.000,- Ft/nap |
| 24.) | hatályon kívül |
| 25.) | A közterület használata után fizetendő díj legalacsonyabb összege 100,-Ft/m2/nap |

 ”